हेलसिंकी/नई दिल्ली। नोकिया ने कनाडाई कंपनी रिसर्च इन मोशन (आरआइएम) से अपने सभी पेटेंट विवाद निपटाने के लिए एक पेटेंट अधिकार समझौते पर हस्ताक्षर किए हैं। इस समझौते के तहत दोनों कंपनियां विभिन्न देशों में अपने पेटेंट संबंधी कानूनी मुकदमे सुलझाएंगीं। फिनलैंड स्थित नोकिया ने एक बयान में कहा कि इस समझौते के तहत हाल ही में पंचाट के फैसले से अमेरिका, ब्रिटेन और कनाडा में रिम के खिलाफ लंबित कार्रवाई भी रोक दी जाएगी। समझौते के वित्तीय प्रावधानों के तहत रिम नोकिया को विभिन्न किस्तों में रकम का भुगतान करेगी। नोकिया ने इस रकम का खुलासा नहीं किया है।